OpenLLM-France/wikimedia huggingface dataset:
# Real Time Protocol

RTP són les sigles en anglès de Real-time Transport Protocol (Protocol de Transport en Temps real). És un protocol de nivell d'aplicació utilitzat per a la transmissió d'informació en temps real com per exemple àudio i vídeo en una videoconferència. Va ser desenvolupat per l'Audio-Video Transport Working Group de la IETF i va ser publicat per primer cop en 1996 com a RFC 1889.
Inicialment es va publicar com protocol multicast, encara que s'ha usat en diverses aplicacions unicast. S'usa sovint en sistemes de streaming, al costat de RTSP, videoconferència i sistemes push to talk (en conjunció amb H.323 o SIP). Representa també la base de la indústria de VoIP. RTP va molt lligat amb RTCP (RTP Control Protocol) i se situa sobre UDP en el model OSI.

## Vegeu també

* Real time control protocol

## Referències

* Henning Schulzrinne i Stephen Casner. RTP: A Transport Protocol for Real-Time Applications. (1993) Internet Engineering Task Force, Internet Draft, October 20, 1993.
* Perkins, Colin (2003). RTP: Audio and Video for the Internet (1a edició) Addison-Wesley. ISBN 0-672-32249-8

## Enllaços externs

* Henning Schulzrinne's RTP page
# Real Vigo Sporting Club

El Real Vigo Sporting Club fou un antic club de futbol gallec de la ciutat de Vigo.

## Història

L'any 1905 va ser fundat un club de futbol amb el nom de Vigo Foot-ball Club. Aquest club va absorbir el 1906 a un equip modest anomenat New Club. L'any 1911 es crea un club anomenat Sporting Club a partir d'una escissió del Real Club Náutico de Vigo. L'any 1913 es fusionen Vigo FC i Sporting Club, esdevenint Vigo Sporting Club, qsue més tard va rebre títol de Reial passant a denominar-se Real Vigo Sporting Club. Va guanyar sis cops el campionat gallec entre els anys 1914 i 1923. Per la seva part, el Vigo FC havia estat campió gallec dos cops els anys 1907 i 1908, i finalista de la Copa del Rei l'any 1908.
L'any 1923 es fusionà amb el seu gran rival ciutadà, el Real Fortuna Foot-ball Club per formar el Real Club Celta de Vigo. El darrer partit entre Fortuna i Sporting es disputà el dia 11 de març de 1923, amb victòria de l'Sporting per 1 a 0, gol de Ramón. Els equips d'aquest darrer partit foren:
* Real Vigo Sporting: Isidro; Otero, Pérez; Queralt, Hermida, Cosme; Gerardo, Ramón, Chiarroni, Tito i Pinilla
* Real Fortuna: Lilo; Juanito, Pasarín; Balbino, Torres, Córdoba; Reigosa, Rodríguez, Chicha, Correa i Salvador

## Palmarès
### Real Vigo Sporting Club

* Campionat de Galícia de futbol:
** 1913-14, 1916-17, 1917-18, 1918-19, 1919-20, 1922-23

### Vigo Football Club

* Campionat de Galícia de futbol:
** 1906-07, 1907-08

## Referències

* ↑ «ORÍGENES Y ANTECEDENTES». La Futboliteca. [Consulta: 1r octubre 2014].
* 1 2 3 4 «Spain - List of Champions of Galicia». RSSSF. [Consulta: 1r desembre 2014].
* ↑ «Campeonatos Regionales de Galicia». AREFE Regional. Arxivat de l'original el 2013-06-10. [Consulta: 1r desembre 2014].
* ↑ «Vigo Sporting y Fortuna, los precursores del Celta». Marcos L. Bacariza, 23-08-2011. [Consulta: 1r octubre 2014].
# Quint Sulpici Camerí

Quint Sulpici Camerí (en llatí Quintus Sulpicius Ser. F. Ser. N. Camerinus Cornutus) va ser un magistrat romà. Formava part de la gens Sulpícia, una antiga família romana d'origen patrici. Va viure al segle i aC i a començaments del segle i.
Va ser cònsol l'any 9 amb Gai Poppeu Sabí sota August. Ovidi el menciona i diu que era poeta.

## Referències

* ↑ Suetoni. The Twelve Caesars (en anglès). The Floating Press, 2009, p. 689. ISBN 1775413640.
* ↑ Ovidi, Ex Pont. IV, 16, 19
# Quint Tarquici

Quint Tarquici (en llatí: Quintus Tarquitius) va ser un magistrat romà del segle i aC. Formava part de la gens Tarquícia, una gens romana molt antiga d'origen patrici.
Es coneix el seu nom per unes monedes, associades a unes altres amb el nom de Luci Fabi. Se suposa que Tarquici i Fabi eren els qüestors de Gai Anni Lusc, procònsol enviat per Sul·la a Hispània per lluitar contra Sertori l'any 81 aC.

## Referències

* ↑ [https://quod.lib.umich.edu/m/moa/acl3129.0003.001/988?rgn=full+text;view=image;q1=TarquitiaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 980. ]
# Refugi Àngel Orús

El Refugi Àngel Orús o El Forcau està situat a la vall de L'Aigüeta de Grist, al peu de les Agulles del Forcau, a 2.148 m d'altitud. És un refugi de muntanya guardat tot l'any amb 98 places en habitacions amb dutxa i bany. Disposa d'aigua corrent, dutxes i lavabos, aigua calenta, servei de bar i menjador, mantes, farmaciola, armariets, calcer de descans i aula polivalent. També ofereix telèfon i sistema de telecomunicacions per a socors.
És titularitat de la Federació Aragonesa de Muntanyisme i al llarg del 1999 i el 2000 ha estat remodelat completament.

## Activitats

És punt de partida per a molts excursionistes, per a practicar el senderisme pel GR 11, travesses a Chistau, Estós i la Bal, travessa dels tres refugis (Estós-Biadós-Àngel Orús), ascensions al Pocets/Llardana, Forqueta, Tucón Royo, Espadas, Grist/Bagüeñolas, Es Corbets, així com nombrosos itineraris d'esquí de Muntanya.

## Referències

* ↑ «Refugio Ángel Orús - El Forcau - Pirineo Aragonés (Huesca) - Refugio de Montaña». www.refugioangelorus.com. Arxivat de l'original el 2016-10-28. [Consulta: 1r novembre 2016].
* 1 2 3 «Refugio Ángel Orús» (en castellà). Fam.es. [Consulta: 11 octubre 2016].
# Regne de Dauro

El regne de Dauro o Dawro fou un estat del sud d'Etiòpia que es va fundar vers la meitat del segle xvii per refugiats del veí estat musulmà de Dawaro, a l'est, arribats al segle anterior. El regne va rebre el nom despectiu de Kullo. Els seus reis portaven el títol de "tato". El 1835 hi va haver un canvi de dinastia. Al segle xvii fou tributari del regne de Kaffa. El 1889 fou annexionat per Menelik II.
Els dawros parlen una llengua omòtica de la família ometo emparentada amb altres llengües properes com el gam, el gofa, el wolayta, el dorze, el koorete, el male, i de fet quasi igual (en un 70/80%) a totes excepte les dues darreres.

## Governants

* Shalla 1645 - 1680
* Mahedda 1680 - 1715
* Adeto 1715 - 1750
* Rashu 1750 - 1785
* Hallala 1785 - 1835
* Rashu Tagoje 1835 - 1875
* Sana 1875 - 1878
* Dado 1878 - 1881
* Gansa (Kanta) 1881 - 1889

## Referències

* Worldstatesmen
# Regne de Còrdova

El regne de Còrdova va ser un dels regnes de la Corona de Castella, creat el 1236 arran de la presa de Còrdova. Va durar fins a la Divisió territorial d'Espanya de 1833, quan va ser transformat, amb lleugeres modificacions, en la província de Còrdova.

## Referències

* ↑ «Reinos y jurisdicciones de la Edad Media a la Moderna». A: Atlas de la historia del territorio de Andalucía (en castellà). Junta de Andalucía.
* ↑ Division territorial de la península è islas adyacentes aprobada por S.M. en el Real Decreto de 30 de noviembre de 1833 (en castellà). Imprenta Real, 1833, p. 2.
# Red Flag Linux

Red Flag Linux (en xinès 红旗Linux) és una distribució de Linux desenvolupada per Red Flag Software. A 2009, el president executiu de Red Flag Software és Jia Dong (贾栋).
A més de solucions especialitzades, Red Flag Linux tenia els següents productes:
* Red Flag Asianux Server 8.0
* Red Flag HA Cluster 7.0
* Red Flag Desktop 10 (红旗Linux桌面操作系统v10.0 )
* Red Flag Desktop 11 (红旗Linux桌面操作系统v11.0 )
L'estructura interna de Red Flag Linux és molt semblant a Red Hat Linux, utilitzant un instal·lador similar.

## Història

Red Flag Linux va aparèixer per primera vegada l'agost de 1999, quan va ser creat per l'Institut d'Investigació de Programari de l'Acadèmia Xinesa de Ciències. L'ajuda financera prové del capital de risc de Shanghai NewMargin, propietat del govern. El març de 2001, Bloomberg News va informar que CCIDNET Investment, una branca de capital risc del Ministeri d'Indústria i Tecnologia de la Informació, s'havia convertit en el segon accionista de Bandera Roja.
Durant un breu enfrontament amb Microsoft el gener de 2000, en una sèrie d'un any de tensions creixents que es creu que estaven lligades a la mala gestió percebuda per part de Microsoft de la seva empresa Microsoft Venus, els ministeris del govern xinesos van rebre l'ordre de desinstal·lar Windows 2000 dels seus ordinadors a favor de Red. Marca Linux.
El gener de 2006, Red Flag Linux es va unir als laboratoris de desenvolupament de codi obert.
Una filtració d'Equation Group del 2017 va incloure eines dirigides a Red Flag Linux.

## 2014 Tancament/Reestructuració

El 10 de febrer de 2014, Red Flag Software va rescindir tots els contractes de treball i va tancar. La causa directa del tancament es va citar com el fracàs de l'Institut d'Investigació de Programari de l'Acadèmia Xinesa de Ciències en pagar una subvenció de 40 milions de iuans. L'institut va citar com a motius per no pagar la subvenció el fracàs de Bandera Roja per completar un projecte concret i la mala gestió general.
Segons un director d'investigació d'IDC a Pequín, la seva caiguda va ser el resultat de la manca de consciència de la marca i d'inversions sostingudes, juntament amb l'augment de rivals.

## Referències

* ↑ «Red Flag, China’s home-grown Linux distribution, is a good start» (en anglès). [Consulta: 18 març 2024].
* ↑ Shankland, Stephen. «Chinese software company to tailor OpenOffice» (en anglès). CNet, 24-05-2007. Arxivat de l'original el 13 April 2016. [Consulta: 22 novembre 2012].
* ↑ Paul, Ryan. «Red Flag Linux distributor joins OSDL» (en anglès). Ars Technica, 14-01-2006. [Consulta: 21 novembre 2012].
* ↑ «Chinese software pioneer Red Flag bites the dust» (en anglès), 14-02-2014.
* ↑ «Chinese software pioneer Red Flag bites the dust» (en anglès), 14-02-2014.
# Ranunculus paludosus

Ranunculus paludosus és una espècie de la família de les ranunculàcies distribuïda arreu de la Mediterrània i Orient Mitjà. A Espanya apareix almenys en les Balears, Barcelona, Girona i Múrcia. Habita en pastures en sòls frescos i en terrenys estacionalment inundats dins de màquies, terrenys arbrats oberts i llocs herbosos i pedregosos. Floreix entre febrer i abril. És una planta perenne (hemicriptòfit), que arriba a fer fins a 50 cm d'alçada amb una roseta de fulles basals. La planta i clarament pilosa i les fulles basals són poc dividides, les superiors són lobades. Té flors grans de fins a 35 mm de diàmetre de color groc. Les llavors són aquenis que estan comprimits i aquillats i amb el bec recte. Ranunculus paludosus té un nombre cromosòmic de 2n=16, 32

## Referències

* ↑ Ranunculus paludosus va ser descrita per Jean Louis Marie Poiret i publicat en Voy. Barbarie 2: 184 1789., vegeu «Ranunculus paludosus». Tropicos.org. Missouri Botanical Garden.
* ↑ Ranunculus paludosus en PlantList
* ↑ Estudio cariosistemático del género Ranunculus L. sect. Ranunculastrum DC. en la península Ibérica. Diosdado, J. C. & J. Pastor (1990)

## Bibliografia

* Ralf Jahn, Peter Schönfelder: Exkursionsflora für Kreta. Verlag Eugen Ulmer, Stuttgart 1995, ISBN 3-8001-3478-0.
* Pedro Sánchez Gómez, Juan Guerra Montes: Nueva Flora de Murcia, DM, 2007.

## Enllaços externs

* http://herbarivirtual.uib.es/cas-med/especie/5099.html
* http://www.winternet.com/~chuckg/dictionary/dictionary.136.html
* http://www.winternet.com/~chuckg/dictionary/dictionary.1.html
# Ranunculus weyleri

Ranunculus weyleri és una planta de la família Ranunculaceae endèmica de l'illa de Mallorca.
Aquesta planta és un petit hemicriptòfit que pot arribar als 30 cm d'alçària. Està format per un rizoma vertical curt i unes tiges que es disposen ajagudes sobre terra però amb l'àpex ascendent. Les fulles es reuneixen en una roseta basal, tenen el pecíol llarg i pelut, i el limbe, pelut i tripartit, sovint té una venositat blanquinosa. Els pètals, un poc més llargs que els sèpals, són rogencs pel revers i de color groc intens a l'anvers, característica d'on prové el seu nom popular. La forma de les fulles i l'hàbitat que ocupa permet diferenciar aquestes espècies d'altres del mateix gènere. La floració i fructificació s'estén de d'abril fins a juny.
Viu a les escletxes i peus de penyals de llocs ombrívols des dels 200 m fins als 1420 m. Hom troba poblacions al Puig Major i a la Coma Fosca, a la Serra de Tramuntana; a la Talaia de Moreia i a la Talaia Freda d'Artà, a la Serra de Llevant; i una petita població prop de Cala Mesquida, a Capdepera. Els llocs on viu, de difícil accés, disminueix les amenaces d'origen antròpic. La principal amenaça és l'herviboria de cabres.

## Referències

* 1 2 Cursach, J.; Rita, J. «Ranunculus weyleri». A: BioAtles. Conselleria de Medi Ambient del Govern de les Illes Balears, 2007.
# Ranura d'expansió

Una ranura d'expansió (o slot en anglès) és un element de la placa base d'un ordinador que permet connectar a aquesta una targeta addicional o d'expansió, la qual permet realitzar funcions de control de dispositius perifèrics, com ara monitors, impressores o unitats de disc.
Molts dispositius tradicionalment subministrats en targetes d'expansió són avui comunament integrats en la mateixa placa base, el que significa que els ordinadors modernes sovint no tenen cap targetes.

## Tipus

* ISA (Industry Standard Architecture), 8/16 bits: estàndard ara obsolet, abans utilitzat per a connectar perifèrics lents com la targeta de so o de fax.
* PCI (Peripheral Component Interconnect), 32/64 bits: històricament, les targetes de vídeo eren típicament dispositius PCI, però els creixents requisits d'amplada de banda aviat van superar les capacitats d'aquest bus.
* AGP (Accelerated Graphics Port), 32 bits: interfície que s'utilitza principalment per ajudar en l'acceleració de vídeo amb gràfics en 3D. Gradualment substituïda per l'estàndard PCIe a partir del 2004.
* PCI Express (o PCIe): nou estàndard de targetes d'expansió, dissenyat per substituir els antics busos PCI, PCI-X i AGP.

### Altres tipus (obsolets)

* Bus S-100
* NuBus
* Processor Direct Slot
* Slot 1

## Referències

* ↑ «Ranura d'expansió». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Els elements centrals de l'ordinador
# René Brossy

René Brossy (París, 5 d'abril de 1906 - Senlis 3 de desembre de 1991) va ser un ciclista francès. Va destacar com amateur guanyant la París-Reims i aconseguint una medalla de bronze al Campionat del món en ruta de 1929 per darrere dels italians Pierino Bertolazzo i Remo Bertoni. Va participar en tres proves als Jocs Olímpics de 1928.

## Palmarès

* 1927
** 1r a la París-Reims

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Resolució 1669 del Consell de Seguretat de les Nacions Unides

La Resolució 1669 del Consell de Seguretat de les Nacions Unides fou adoptada per unanimitat el 10 d'abril de 2006. Després de recordar les resolucions anteriors relatives a la situació a Burundi i la República Democràtica del Congo, particularment la Resolució 1650 (2005), el Consell va autoritzar la redistribució del personal des de l'Operació de les Nacions Unides a Burundi (ONUB) cap a la Missió de les Nacions Unides a la República Democràtica del Congo (MONUC) fins l'1 de juliol de 2006.

## Resolució
### Observacions

El preàmbul de la resolució va reafirmar la sobirania, la integritat territorial i la independència de Burundi i els principis de bon veïnatge, no interferència i cooperació a la regió dels Grans Llacs africans. A més, va acollir amb beneplàcit la conclusió del període de transició a Burundi i la instal·lació d'una democràcia i un govern i institucions representatives. Els membres del Consell, tanmateix, van reconèixer que es mantenien a la regió "factors d'inestabilitat" que podrien constituir una amenaça per a la pau i la seguretat internacionals.

### Actes

Actuant sota el Capítol VII de la Carta de les Nacions Unides, el Consell va redistribuir 50 observadors militars, un batalló militar i un hospital militar d'ONUB a MONUC, amb la intenció de renovacions posteriors dependents de si el Consell autoritzava els respectius mandats de les operacions de manteniment de la pau.

## Referències

* ↑ «Security Council authorises redeployment of military personnel from UN Operation in Burundi to UN Mission in Democratic Republic of Congo». United Nations, 10-04-2006.
* ↑ Mehler, Andreas; Melber, Henning; Walraven, Klaas Van. Africa yearbook. BRILL, 2007, p. 235. ISBN 978-90-04-16263-1.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Guerra Civil de Burundi
* Conflicte de Kivu

## Enllaços externs

* PDF Text de la Resolució a UN.org
# Ribas de Sil (nucli)

San Clodio de Ribas de Sil és una parròquia gallega capital del municipi homònim a la comarca de Quiroga, a Lugo. L'any 2021 tenia 749 habitants (382 homes i 367 dones) distribuïts en 19 entitats de població, el que suposa una disminució de 289 habitants en relació a l'any 2000.
En aquesta parròquia hi ha el nucli de San Clodio, capital del municipi, on se situa l'estació de San Clodio-Quiroga.

## Demografia

Es divideix en 19 nuclis de població, dels quals només setze consten a l'INE, són els següents:
| Entitat de població | Habitants (2021) |
| Aceña | 0 |
| Cabanelas | 0 |
| A Cabarca | 12 |
| O Caroceiro | 0 |
| Os Castros | 2 |
| Cima de Vila | 0 |
| A Devesa | 7 |
| A Escoleira | 0 |
| A Pómez | 0 |
| A Pousanova | 7 |
| Pousavella | ? |
| Redondela | ? |
| Relosío | 3 |
| San Clodio | 622 |
| San Pedro | 61 |
| Vilanova | 8 |
| Vilar do Mato | 20 |
| Vilardonas | 7 |
| Vilarreal | ? |
| Total: | 749 |

## Referències

* ↑ «Decreto 6/2000, de 7 de enero, por el que se aprueba el nomenclátor correspondiente a las entidades de población de la provincia de Lugo.». Boletín Oficial del Estado n.º 47 p. 8196-8236, 24-02-2000. [Consulta: 17 novembre 2021].
# Rhapsody (pel·lícula)

Rhapsody és una pel·lícula estatunidenca dirigida per Charles Vidor el 1954.

## Argument

Melodrama en el qual una jove de bona família anomenada Lousie s'ha de decidir entre dos amors: un violinista i un pianista. El primer d'ells està més preocupat per la seva música que per la seva vida amorosa, per aquest motiu ella l'abandona; aviat s'adonarà del terrible error que ha comès.

## Repartiment

* Elizabeth Taylor: Louise Durant
* Vittorio Gassman: Paul Bronte
* John Ericson: James Guest
* Louis Calhern: Nicholas Durant
* Michael Chekhov: Prof. Schuman
* Barbara Bates: Effie Cahill
* Richard Hageman: Bruno Fürst
* Richard Lupino: Otto Krafft
* Celia Lovsky: Frau Sigerlist
* Stuart Whitman: Dove
* Madge Blake: Mrs. Cahill
* Jack Acanala: Edmund Streller
* Birgit Nielsen: Madeleine
* Jacqueline Duval: Yvonne

## Producció

La novel·la Maurice Guest va ser publicada originalment el 1908. Rhapsody va ser rodada a Florhofgasse, Zuric (les escenes al carrer) i a Pontresina, Cantó de Graubünden a Suïssa.

## Rebuda

Segons la MGM el film va aconseguir 1.291.000 dòlars als EUA i Canadà i 2.001.000 a la resta del món, resultant unes pèrdues de 217.000 dòlars.

## Referències

* ↑ «Rhapsody». The New York Times.
* ↑ «MAN, MUSIC, AND LOVE.». The Register p. 6. Adelaide: National Library of Australia, 03-10-1908.
* ↑ «IN GRIM EARNEST.». Western Mail p. 50. Perth: National Library of Australia, 10-10-1908.
* ↑ «Locations for Rhapsody». Internet Movie Database. [Consulta: 16 gener 2013].
# Resolució 353 del Consell de Seguretat de les Nacions Unides

La Resolució 353 del Consell de Seguretat de les Nacions Unides, fou aprovada per unanimitat el 20 de juliol de 1974, en resposta a la invasió turca de Xipre, el Consell va exigir la retirada immediata de tot el personal militar estranger present a la República de Xipre contravenint del paràgraf 1 de la Carta de les Nacions Unides. La resolució exhorta a Grècia, Turquia i el Regne Unit a entrar immediatament en negociacions per restablir la pau a l'illa i el govern de la constitució a la seva gent.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Resolució 355 del Consell de Seguretat de les Nacions Unides

La Resolució 355 del Consell de Seguretat de les Nacions Unides, aprovada l'1 d'agost de 1974, va recordar les seves resolucions 186 353 i 354 va assenyalar que tots els Estats han declarat el seu respecte per la sobirania, la independència i la integritat territorial de Xipre i va demanar al Secretari General de les Nacions Unides que adoptés les mesures oportunes respecte a un possible alto el foc i que tornés a informar al Consell. La resolució buscava posar fi al conflicte provocat per la invasió turca de Xipre.
La resolució 355 es va aprovar amb 13 vots a cap; la República Socialista Soviètica de Belarús i la Unió Soviètica es van abstenir.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Resolució 351 del Consell de Seguretat de les Nacions Unides

La Resolució 351 del Consell de Seguretat de les Nacions Unides, aprovada per unanimitat el 10 de juny de 1974, després d'examinar l'aplicació de Bangladesh per a ser membre de les Nacions Unides, el Consell va recomanar a l'Assemblea general que la República Popular de Bangladesh fos admesa. La resolució fou aprovada sense votació.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Referències

* PDF Text de la Resolució a UN.org Arxivat 2012-05-18 a Wayback Machine.
# Rhinolophus webalai

Rhinolophus webalai és una espècie de ratpenat de la família dels rinolòfids. Viu a Kenya, el Sudan del Sud i, probablement, el nord de Tanzània i Uganda. Es tracta d'un representant petit del complex R. landeri. Té una llargada total de 60-93 mm i la cua de 21-34 mm. Fou anomenat en honor del quiropteròleg Paul Waswa Webala. Com que fou descobert fa poc, encara no se n'ha avaluat l'estat de conservació, però els seus descriptors han proposat que es catalogui com a espècie en risc mínim per la seva àmplia distribució i flexibilitat ecològica.

## Referències

* ↑ Patterson et al., 2024, p. 10-12.
* 1 2 Patterson et al., 2024, p. 7.
* ↑ Patterson et al., 2024, p. 8.
* ↑ Patterson et al., 2024, p. 12.

## Bibliografia

* Patterson, B. D.; Demos, T. C.; Torrent, L.; Grunwald, A. L.; Montauban, C.; Kerbis Peterhans, J. C.; McDonough, M. M.; Dick, C. W.; Bartonjo, M.; Corrie Schoeman, M.; Ruedas, L. A.; Juste, J. «Systematics of the Rhinolophus landeri complex, with evidence for 3 additional Afrotropical bat species» (en anglès). Journal of Mammalogy, gyae085, 2024. DOI: 10.1093/jmammal/gyae085.
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Rios de Sena

Rios de Sena fou una capitania de la colònia portuguesa de Moçambic sorgida el 1752 a la vall del riu Zambeze o Zambesi com una de les tres capitanies de la colònia de Moçambic (amb Ilha de Moçambique i Sofala). Fou coneguda també com a Zambeze. La capital fou Rios de Sena i després Tete.
Galvão da Silva va viatjar per la regió el 1787 i 1788 per arranjar el pagament d'impostos pels indígenes que reconeixien la sobirania portuguesa, principalment a la regió de Tete. Va explorar la regió de Tete-Cabrabaca Maxinga-Chicorongo, recollint minerals i mostres botàniques. El governador Francisco José de Lacerda e Almeida (nomenat el 1797), es va destacar com explorador (1798). El 1820 hi consten unes cinquanta unitats tribals independents. El juliol de 1821 hi van emigrar alguns grups procedents del sud entre ells els gaza nguni dirigits per Sotshanange.
El 1829 li fou incorporada la capitania de Quelimane, però en fou separada el 1853. El 1858 les dues capitanies foren unides altre cop per decret reial per formar el districte de Zambèzia.